stanford-oval/wikipedia huggingface dataset:
ניגון ההשתטחות
רקע

רבי מנחם מנדל שניאורסון (הצמח צדק) היה נוהג לנגנו בעת ששהה בקבר אמו, דבורה לאה אלטשולר. תווי הניגון הובאו בספר הניגונים - חב"ד כניגון מספר ל"ב (32), והועתקו מפי יצחק דוב אושפאל, ששמעם מפי זקני חסידי העיר קורעניץ (רו'), פלך וילנה שבאימפריה הרוסית.
ספר הניגונים הוא ספר שמטרתו היא לאגד את כלל ניגוני חב"ד אל תוך ספר אחד. בעת כתיבתו, היה על מחברו, שמואל זלמנוב, לבחור לעיתים בין שתי גרסאות קיימות של אותו הניגון. בנוסח ניגון ההשתטחות בחר זלמנוב להכניס דווקא את הגרסה הפחות ידועה בקרב חסידי חב"ד, כשבמקביל, הגרסה שלא נכנסה לספר, נותרה עדיין בשימוש בקרב החסידים. בהקלטה מ-17 ביולי 2000 שערכו החוקרים יעקב מזור, רפי בן-משה וזאב פלדמן נשמע קולו של המוזיקאי דוד הורביץ שר את הגרסה שלא הובאה בספר.
ניתוח מוזיקלי

הניגון מורכב משלושה בתים שעל פי מחבר "ספר הניגונים", המוזיקאי שמואל זלמנוב, מבטאים ”דבקות, געגועים נפשיים ורטט חרישי מתעלומות נקודת הלב”. אריאל פייגלין מערוץ 7 כתב כי הוא ניגון מרעיד לב, וציין כי ניתן להרגיש את הכמיהה המבוטאת מבין צלילי הניגון אל האין-סוף האלוהי, בעודהמוזיקאי נאור כרמי התבטא כי זהו ניגון מורכב מוזיקלית ו"מרטיט לבבות". בבלוג "הספרנים" של הספרייה הלאומית צוין כי בשתי הגרסאות של הניגון חוזר אותו מוטיב מניגון ארבע בבות של שניאור זלמן מלאדי. דוד הורביץ ציין כי הקטע הראשון של הניגון מזכיר במידת מה את ניגונו של הרוז'ינר, בעוד הקטע השני מזכיר את ארבע בבות.
ביצועים מוזיקליים

בשנת 2010 הופיע השיר באלבום 'עצם הנשמה 2' של הזמר הישראלי יאיר כלב, ב-2011 יצא לאור בביצועו של המוזיקאי הישראלי אורן צור כחלק מאלבומו "דלתי תשובה", וב-2019 הופיע כגרסת כיסוי באלבום 'חב"ד על הזמן' (של האמן יוסף (גוטמאן) לויט), בביצוע יגל הרוש בקמנצ'ה ותום אורן בפסנתר.
ב-2020 בוצע בידי הזמר האמריקאי אלי מרכוס, וב-2022 בוצע על ידי הזמר הישראלי שמחה פרידמן.
ביצועים מוזיקליים > ביצוע של עקיבא תורג'מן - ניגון השתטחות

ב-28 בספטמבר 2022, ביצוע של הזמר הישראלי עקיבא תורג'מן, יצא בתור סינגל שהופק בידי המוזיקאי נאור כרמי כחלק מאלבום "צמאה 7". בוידאו קליפ של הסינגל נראית אנימציה, המתארת את אדמו"ר הצמח צדק נושא תפילה על יד קברה של אמו.
ראו גם

ימין ה' רוממה
כאיל תערוג
הערות שוליים

1 2  שמואל זלמנוב, ספר הניגונים - חב"ד, ברוקלין, ניו יורק, ארצות הברית: קה"ת, עמ' נ'. (בלשון הקודש ויידיש)
1 2 3  תמר זיגמן, דבורה לאה - על האישה שבמותה השאירה ניגון | הספרנים, באתר הספרנים, ‏1 באוגוסט 2017
1 2  אריאל פייגלין, סינגל חדש לצמאה: "היה לי ברור שעקיבא יתאים בדיוק למשימה", באתר ערוץ 7, 28 בספטמבר 2022
↑  ניגון השתטחות, באתר הספרייה הלאומית
↑   ניגון השתטחות - הרב יאיר כלב (עצם הנשמה מס' 2) Track 05, סרטון בערוץ "יאיר כלב", באתר יוטיוב (אורך: 04:32)
↑  אורן צור, ניגון השתטחות, באתר ספוטיפיי, ‏2011
↑  דלתי תשובה, באתר הספרייה הלאומית
↑   Melody of Devotion (ניגון השתטחות), סרטון בערוץ "Yosef Gutman Levitt / Soul Song Records", באתר יוטיוב (אורך: 05:18)
↑   השתטחות הנפש | אלי מרקוס ¦ Hishtatchus | Eli Marcus, סרטון בערוץ "𝕷𝖎𝖋𝖊 𝖎𝖘 דאָך 𝖌𝖔𝖔𝖉", באתר יוטיוב (אורך: 03:16)
↑   שמחה פרידמן - ניגון חב"ד, סרטון בערוץ "צבעים הפקות", באתר יוטיוב (אורך: 02:29)
↑  יאיר טוקר, ‏'עקיבא' בסינגל חדש מפרויקט 'צמאה': ניגון השתטחות, באתר כיכר השבת, 28 בספטמבר 2022
↑  "ניגון השתטחות": עקיבא עם התנועה המרגשת של האדמו"ר על קבר אימו, באתר JDN‏
↑   עקיבא // ניגון השתטחות - מתוך פרויקט צמאה, סרטון בערוץ "צמאה", באתר יוטיוב (אורך: 03:49)
| ניגוני חב"ד |
| --- | --- | --- |
| הניגונים המכוונים | "ניגון שלוש תנועות" ■ אדמו"ר הזקן: ניגוני רבי שניאור זלמן • "ארבע בבות" • "אבינו מלכנו" • "אלי אתה" • "כאיל תערוג" • "קול דודי" ■ אדמו"ר האמצעי: "ניגון הקאפעליע" ■ הצמח צדק: "ניגון ההשתטחות" • "ימין ה' רוממה" • "כאיל תערוג" ■ אדמו"ר המהר"ש: "לכתחילה אריבער" ■ אדמו"ר הרש"ב: "ניגון הכנה" • "ניגון רוסטוב" ■ אדמו"ר הריי"צ: "ניגון הבינוני" ■ הרבי מלובביץ': ניגוני הרבי מלובביץ' • "אנעים זמירות" • "אתה בחרתנו" • "דרכך אלוקינו" • "הוא אלוקינו" • "והיא שעמדה" • "כי אנו עמך 1" • "כי אנו עמך 2" • "צמאה לך נפשי" • "צמאה צמאה" • "רחמנא דעני" • "שאמיל" |  |
| ניגונים נוספים | "קול ביער" • "הנשמה יורדת" • "פדה בשלום" • "ניגון לי"ב–י"ג תמוז" • "והריקותי לכם ברכה" • "ניע זשוריצי כלופצי" • "ניגון לחסידי הצמח צדק" • "ניגון הקפות" • "ניגון הכנה" • "ממצרים גאלתנו" • "יעלה תחנוננו" • "ופרצת" • "הצילני נא" • "הושיעה את עמך" • "אך לאלוקים" • "אימתי קאתי מר" • "ניגון מפולטבה" • "שובה השם" • "ניגון הפלפול" |  |
ישנם מעל 500 ניגוני חב"ד, מובאים רק ניגונים נבחרים
כללי: ניח"ח • ספר הניגונים ■ פרויקטים: ניגוני חב"ד (16 אלבומים) • משה לאופר מנגן חב"ד (4 אלבומים) • צמאה (6 אלבומים) ■ אלבומים: ניגון הבעש"ט • אבינו מלכנו • האפ קאזאק • יענקל יענקל
ו' באב

ו' באב הוא היום השישי בחודש האחד עשר 
בשנה העברית, למניין החודשים מתשרי, והיום השישי בחודש החמישי 
למניין החודשים מניסן. ו' באב לעולם לא יחול, בלוח העברי הקבוע, בימים ראשון, שלישי ושישי, ועל כן הוא משתייך לקבוצת הימים הנקראת "לא אגו".
על פי הלוח העברי הקבוע, פרשת בר המצוה של ילד שנולד בו' באב היא, ברוב השנים, פרשת דברים. אולם אם בר המצוה חל בשנה בה פסח, וממילא תשעה באב, הם ביום חמישי (שנים מקביעויות זשה, בחה, בשה וגכה), פרשת בר המצווה היא פרשת ואתחנן.
חגים ומועדים

ימי בין המצרים והיום השישי של תשעת הימים שמסתיימים במוצאי תשעה באב. בימים אלה נהוג שלא לאכול בשר כחלק ממנהגי האבלות על חורבן שני בתי המקדש
אירועים היסטוריים

ה'תשכ"ט – נחיתת האדם הראשון על הירח במסגרת אפולו 11
נולדו

ה'תרס"ד – הרצל ברגר, חבר הכנסת ועיתונאי (נפטר ב-ה'תשכ"ב)
ה'תר"ף – אייזק שטרן, כנר (נפטר ב-ה'תשס"ב)
ה'תרצ"ט – גילה אלמגור, שחקנית ישראלית
ה'תשמ"ה – נוה דרומי, עיתונאית ישראלית
נפטרו

ה'תקנ"ו – רבי נתן מז, ראש ישיבה, דיין, וממלא מקום המרא דאתרא בפרנקפורט.
ה'תר"ן – רבי אלעזר משה הורוויץ, מגדולי רבני יהדות ליטא, רבה של פינסק, מחבר הספר "אהל משה" (נולד ב-ה'תקע"ח)
ה'תרפ"ו – הרב שלמה זלמן בּרוֹיֶאר, רב בפאפה, ורבה החרדי של פרנקפורט. ממנהיגי היהדות האורתודוקסית במערב אירופה, חתנו וממשיך דרכו של רש"ר הירש ואבי משפחת ברויאר, חבר מועצת גדולי התורה של אגודת ישראל (נולד ב-ה'תר"י)
ה'תשכ"ט – הרב יהושע גרינוולד, ראב"ד אונגוור ורבה האחרון של חוסט (נולד ב-ה'תרס"ט)
ה'תשס"ב – משה גלילי, איש בית"ר, מייסד עליית אף על פי (נולד ב-1906)
ה'תשס"ח – רלף קליין, כדורסלן ומאמן כדורסל ישראלי מצליח, נפטר מסרטן המעי הגס (נולד ב-ה'תרצ"א)
ה'תשע"ו – הרב אריה פינקל ראש ישיבת מיר מודיעין עילית וחבר מועצת גדולי התורה (נולד ב-ה'תרצ"א)
ה'תשפ"א – הרב יואל כהן, ה"חוזר" הראשי של רבי מנחם מנדל שניאורסון ומגדולי המשפיעים והבקיאים בתורות בחסידות חב"ד.
ה' באב – ז' באב
אב
כביש 705

| --- | --- |
סימול הכביש

 מידע כללי
 סיווג:  כביש אזורי
 ציר:  כביש רוחב
 אורך:  5 ק"מ
 מיקום
 ערים ראשיות:  חיפה, נשר
 נקודת התחלה:  כביש 672
 נקודת סיום:  צומת נשר
 
 קואורדינטות:  32°46′07″N 35°01′00″E﻿ / ﻿32.768583333333°N 35.01675°E﻿ / 32.768583333333; 35.01675
  מפת מיקום  מפה מפורטת   (למפת חיפה מוגדלת) כביש 705(למפת חיפה רגילה) כביש 705(למפת הגליל המערבי רגילה) כביש 705(למפת הגליל המערבי מוגדלת) כביש 705  he tabBackground:;tabBorder:#aaa;defaultTab:0;
 
תצפית נוף ממצפה אורי לשכונת גבעת נשר מימין, נחל נשר, כביש 705 ושכונת רמות יצחק בעיר נשר באופק לכיוון צפון בתי זיקוק לנפט והלבניות
כביש 705 ביום ערפילי
כביש 705 הוא כביש אזורי בכרמל, שעובר כמעט כולו בעיר נשר המוביל מעמק זבולון לכביש 672 (דרך אבא חושי) המהווה קו פרשת המים על הכרמל ליד אוניברסיטת חיפה.
כביש 705 בלילה, תצפית מגבעת נשר. ברקע מעל הכביש שכונת רמות יצחק בנשר
מבנה

הכביש, באורך של כ-5 ק"מ, מחבר את העיר נשר בצומת נשר בכביש 752 שלמרגלות הכרמל עם רכס הכרמל שבחיפה בכביש 672 סמוך לאוניברסיטת חיפה.
הכביש נסלל בתחילת שנות ה-2000, עם התפתחות הבנייה בעיר נשר, ומהווה תחליף לנסיעה בכביש 7212 הצר והמפותל. הכביש נסלל בחלקו במקום בו עבר כביש צר ומתפתל שנסלל בשנות ה-60 של המאה ה-20 על ידי חברת "מחצבי אבן" שהקימה את מחצבת מחצבי אבן בתוך הוואדי של נחל נשר. הכביש המשיך והגיע עד כביש 672. הכביש הצר והמתפתל הגיע גם לשטח בית הקברות של נשר שהוקם בשנת 1965 ושוכן בסמוך וממערב למחצבה. כביש 705 שרת גם את המחצבה עד שהיא הסגרה בשנת 2011, לאחר שעיריית נשר ניהלה לאורך שנים מאבקים לסגירת המחצבה. הסגירה נעשתה בהחלטה של בית המשפט העליון. בהמשך הדרך מצד ימין הוקם בשנת 2015 "מצפור גלית" לזכרה של השוטרת רס"ל גלית ארביב, שנהרגה ב-2002 בעת שמנעה פיגוע.
בשל מיקומו, מהווה הכביש עורק גישה מרכזי לאוניברסיטת חיפה עבור תושבי הגליל והצפון. הכביש עובר בגשר מעל נחל קטיע ומאופיין בחלקו בנופים מרשימים. חלקו התחתון של הכביש עובר מעל נחל נשר.
מכביש זה ניתן להגיע לשכונת סביוני הכרמל הסמוכה לשכונת דניה שבחיפה, לפארק נשר, לשכונת רמות יצחק שבנשר, לבית הקברות של נשר ולמחצבת נשר.
לאורך הכביש יש 8 צמתים, 7 בעיר נשר וצומת 1 בחיפה. כל הצמתים מרומזרים. הצומת האחרון שרומזר הוא הצומת עם רחוב קרן היסוד בשכונת תל חנן. בצומת זה התרחשו תאונות רבות, ולכן עיריית נשר הפכה את הצומת למרומזר בחודש אוקטובר 2023.
הכביש מתוחזק על ידי חברת נתיבי איילון.
שמות רחובות בהם הכביש עובר

בחלקו התחתון והמרכזי, בתחום נשר, נקרא הכביש דרך משה על שם "משה שיבר". חלקו העליון של הכביש, בסמוך לכביש 672 שנמצא בתחום חיפה, נקרא דרך אוסקר שינדלר. הוא נפגש בכביש 672 שעל רכס הכרמל, שנקרא בקטע זה שדרות אבא חושי.
ההחלטה לקרוא לקטע הכביש העובר בעיר נשר על שם משה שיבר התקבלה בישיבת מועצת נשר שהתקיימה ב-24 באוגוסט 1981 ומופיעה בפרוטוקול הישיבה מאותו יום בסעיף 3 בהחלטה 434. להלן נוסח ההחלטה:
קריאת שם רחוב - הדרך העולה למחצבי אבן לאחר סיבוב רח' קרן היסוד לקרוא "דרך משה" על שמו של משה שיבר. המשפחה מעוניינת לתרום 15,000 $ לשיפוצה והרחבתה של ספרית העולים בבן-דור.
מחצבת מחצבי אבן הוקמה על ידי בנימין קב ונקי שהיה ממנהלי סולל בונה. משה שיבר על שמו דרך משה שהיה שותפו של קב ונקי, היה יהודי עשיר מדטרויט שהיה ממקימי המחצבה וסיפק את הציוד למחצבה ללא תמורה.
צמתים עיקריים

| קילומטרים | שם | סוג מפגש | מיקום | דרכים מצטלבות |
| --- | --- | --- | --- | --- |
כביש 705 ממערב למזרח
| 0 | צומת ללא שם |  | חיפה |   כביש 672 |
|  | צומת אוסקר שינדלר |  | חיפה |  |
|  | צומת רחוב התאנה |  | נשר |  |
|  | צומת רחוב דרך אורי |  | נשר |  |
|  | צומת בית הקברות של נשר |  | נשר |  |
|  | צומת רחוב הלוטם |  | נשר |  |
|  | צומת רחוב קרן היסוד |  | נשר |  |
| 4.77 | צומת רחוב המגינים |  | נשר |  |
| 4.92 | צומת דרך השלום |  | נשר |  |
| 5 | צומת נשר |  | נשר |   כביש 752 |
הערות שוליים

↑  כביש חדש בין תל־חנן ושכונת דניה בחיפה נסגר כיוון שנסלל בלי רשיון, דבר, 24 באוגוסט 1971
1 2  הופעלה מחצבה חדשה באזור חיפה, הארץ, גיליון מתאריך 13 בנובמבר 1962 עמוד 6
↑  חגית לוסטיג, נשר מחצבי אבן, בדיקת התכנות עבור מנהל מקרקעי ישראל הזמנת רכש 4500971739 סקר 2014048, מסמך מארכיון עיריית נשר בתיק ועדת השמות, פברואר 2015, עמ' 3
↑  נשר: נחנך “מצפור גלית” ע”ש השוטרת רס”ר גלית ארביב ז”ל אתר חי פה, 5ביולי 2015
↑  אחיה ראב"ד, רוכב אופנוע נהרג מפגיעת מכונית בנשר, באתר ynet, 9 בינואר 2008
↑  מערכת רדיו חיפה, שני פצועים בתאונת דרכים בנשר, באתר רדיו חיפה, ‏29 ביולי 2017
↑  פרוטוקול מועצת נשר מיום 24 באוגוסט 1981, הז/60
↑  הארכיון ההיסטורי של שיכון ובינוי, הנהלת סולל בונה, באתר הארכיון ההיסטורי של שיכון ובינוי, ‏צילום מ-1952
| רכס הכרמל |
| --- | --- | --- |
| הרים, עמקים ונקודות ציון גאוגרפיות | בקעת אלון • הר אלון • הר אורן • הר חורשן • הר ערקן • הר שוקף • הר סומק • הר טללים • חניון האגם •  מצוק מגדים • עין ורדיה • עין עמיקם • עמק מהר"ל •  סטלה מאריס • רום כרמל • חוטם הכרמל |  |
| נחלים | נחל אבן  • נחל אורן • נחל אזוב  • נחל אחוזה  • נחל אלרואי • נחל בוסתן • נחל גחר • נחל גיבורים • נחל גלים • נחל דורים • נחל הוד • נחל ורדיה • נחל חוסיפה • נחל חיק • נחל חרובים • נחל יגור • נחל כלח • נחל לוטם • נחל מגדים • נחל מהר"ל • נחל מערות • נחל נדר • נחל מעפילים • נחל נץ • נחל נשר • נחל סבך • נחל סעדיה • נחל ספונים • נחל עובדיה • נחל עמיק • נחל עמירם • נחל קטיע • נחל רקית • נחל רקפת • נחל שיח • נחל תן |  |
| אתרים ארכאולוגים | חורבת דובה • חורבת כרך • חורבת סומקה • חורבת קסטרא • חורבת רקית • מבצר ראש מיה • מחצבות קדומים • מערת אורן • מערות אורנית • מערת גמל • מערת הגדי • מערת הנחל • מערת תנור • מערת כבארה • מערת מיסליה • מערת ספונים • מערת רקפת • נווה דוד |  |
| נקודות ציון | בית אוליפנט • גבעת ההגנה • חוות משמר הכרמל • חורשת הארבעים • בית סוהר דמון • מלון יערות הכרמל • מקאם הנביא אבו אברהים • מצפה עופר • משמר הכרמל • קרן הכרמל • פארק הכרמל • פארק נשר • בית הקברות הצבאי בעספיא |  |
| יישובים | חיפה • נשר • טירת כרמל • דלית אל-כרמל • עספיא • יגור • בית אורן • גבעת וולפסון • ניר עציון • עין הוד • ימין אורד • עין חוד • כרם מהר"ל • עופר • מאיר שפיה • פוריידיס • זכרון יעקב • מעיין צבי |  |
| שונות | גאולוגיה של הכרמל • השרפה בכרמל בשנת 1989 • השרפה בכרמל בשנת 2010 • כביש 672 • כביש 705 • כביש 721 • כביש 7212 • דרך נוף כרמל • מטמון עספיא • חזירי הבר בחיפה • מלון יערות הכרמל • ההר הירוק תמיד  • גל השריפות בישראל בשנת 2016  • יקבי כרמל |  |
יוג'י איטדורי

| --- | --- |

 הוצאה לאור:  שושויה
 שם ספר:  ג'וג'וטסו קאיסן
 תוכנית טלוויזיה:  ג'וג'וטסו קאיסן
 הופעה ראשונה:  Jujutsu Kaisen #1, "Ryomen Sukuna" ‏(2018)
 יוצרים:  גאג'ה אקוטאמי (אנ')
 דיבוב:  יפן ג'וניה אנוקי ארצות הברית אדם מקארתור
 מידע
 גיל:  15
 תאריך לידה:  20 במרץ 2003
 גזע:  בן אנוש
 מין:  זכר
 מקצוע:  מכשף ג'וג'וטסו, מגרש שדים, תלמיד
 אזרחות:  יפן 
 דמויות קשורות
 משפחה:  ואסוקה איטדורי (סבא) ג'ין איטדורי (אב) קנג'אקו (יוצר) קאורי איטדורי (אם) צ'וסו, אסו, קצ'יזו, נוראנסו, שו-אוסו, טאנסו, סאנסו, קוטסוסו, שוסו (אחאים-למחצה בכורים) ריומן סוקונה (דוד)
 
יוג'י איטדורי (ביפנית: 虎杖 悠仁; בכתב הפבורן (אנ'): Itadori Yūji) הוא דמות בדיונית ואחד הפרוטגוניסטים הראשיים של סדרות המאנגה והאנימה "ג'וג'וטסו קאיסן", שנוצר על ידי המאנגקה גאג'ה אקוטאמי (אנ'). יוג'י הוא מכשף ג'וג'וטסו שנה ראשונה בתיכון ג'וג'וטסו שבמחוז טוקיו, אשר נחשף לעולם הכישוף לאחר שאכל חפץ מקולל – אצבע השייכת לריומן סוקונה, מכשף רב-עוצמה מתקופת הייאן. עם חבריו לכיתה, יוג'י יוצא למשימה לגרש רוחות מקוללות תוך שהוא מנסה לכבד את מורשת סבו ולהציל אחרים ללא-תנאי, כך שכאשר יוצא להורג לאחר שיאכל את כל עשרים האצבעות של סוקונה, לא יהיה לבד במותו.
לאורך הסדרה, יוג'י מתבגר ומתפתח ככל שהוא מתמודד מול רוחות מקוללות שונות וטכניקות יוצאות-דופן ומוצף רגשית בעקבות מעשיו. על אף שהתאמן בשימוש באנרגיה מקוללת רק למשך מספר חודשים, יוג'י נחשב למכשף חזק מאוד, גם ללא קשר להיותו כלי קיבול של סוקונה. יוג'י מאמין מאוד בערך החיים ופועל במטרה שכל מי שהוא פוגש, ללא קשר למידת היכרותו ויחסיו עמו, יקבל יחס או מוות ראוי.
בעיבוד האנימה למאנגה, את דמותו של יוג'י מדבבים ג'וניה אנוקי בדיבוב היפני ואדם מקארתור בדיבוב האנגלי. הדמות זכתה לביקורות חיוביות מהמבקרים, ורבים מהם שיבחו את אופן פיתוח הדמות לאורך האנימה, אם כי חלק מהם נחלקו אם מדובר בגיבור ייחודי או טיפוסי לסוגת השונן.
קונספט ויצירת הדמות

שמה הפרטי של הדמות, "יוג'י", מתורגם בתרגום חופשי ליפנית כ"שופע, עוזר ואמיץ"; שם משפחתה, "איטדורי", נוצר בהשראת צמח יפני המשמש ברפואה המסורתית להקלת כאב; שני אלו מייצגים נאמנה את אישיותו האכפתית של יוג'י במהלך המאנגה. אקוטאמי הצהיר בנוסף כי אילו ליוג'י הייתה נעימת נושא אישית, היא תהיה שילוב בין השירים "Heart ni Hi wo Tsukete" בביצוע "9mm Parabellum Bullet" ו-"Itsuka Dokoka De" בביצוע "Kuchiroro", שירים המשלבים הבי מטאל עם ג'אז.
קן העלילה במסגרתו יוג'י צורך את אצבעו של ריומן סוקונה ונאלץ להתמודד עם השד בשל היותו כלי קיבול עבורו נוצר בהשראת דמותו של נארוטו אוזומאקי מהמאנגה "נארוטו" שנכתבה על ידי המנגיקאי מאסאשי קישימוטו, שמתמודד היותו כלי קיבול עבור מפלצת בשם קוראמה, שועל בעל תשעה זנבות, מאז לידתו. במהלך העלילה, דמותו של יוג'י מתפתחת ומתחזקת בעקבות תבוסותיו לאחר קרבות מול רוחות מקוללות; ההשראה לכתיבת דמותו בצורה כזו נלקחה מסדרת הדרמת פשע "שובר שורות". לאחר מותו של יושינו בקשת "תקרית שיבויה", רצה אקוטאמי לתת ליוג'י את הטכניקה המיוחדת שלו, אך לא מצא אותה ייחודית בהשוואה לשל אחרים. בקשת הבאה, אקוטאמי ציין כי אהב לכתוב את התפתחות מערכת היחסים בין יוג'י לצ'וסו והעיר כי סיום הקשת היווה מחווה למאנגה "בליץ'". נוסף על כך, ייחל אקוטאמי ליוג'י להיות דמות פופולרית יותר, מה שלדבריו היה מוביל לשינוי בקשתות העלילה שלו לאחר מספר קרבות רצופים ולכך שיהיה מעורב יותר במערכות יחסים רומנטיות.
איור דמותו של יוג'י עטוית-קפוצ'ון נועדה, בעיניו של אקוטאמי, לסמל את הססנותו וחוסר יכולתו להחליט. לדברי אקוטאמי בריאיון שנערך בשנת 2021, סיום קשת דמותו של יוג'י תוכננה מראש והתעתדה להתרחש בשנתיים העוקבות, אם כי הצהיר כי סיום קשת דמותו של סוקונה עדיין מעורפלת. נוסף לכך, אקוטאמי הפריך את תאוריית המעריצים הפופולרית לפיה אמו של יוג'י היא יוקי טשוקומו.
דמותו של יוג'י תוארה כ"נאיבית, מהורהרת ומקסימה, וכל זאת בעודה אחוזת-דיבוק על ידי רוע עתיק". מכיוון שאקוטאמי מעולם לא התכוון שהזיכיון יקבל פריקוול, פרוטגוניסט "ג'וג'וטסו קאיסן 0" הראשי, יוטה אוקקוטסו, נועד במקור להיות הפרוטגוניסט הראשי של הזיכיון. הדמיון בין שתי הדמויות כלל את אופן חשיפתם לעולם הג'וג'וטסו, הטרגדיות איתם הם מתמודדים והנאיביות הראשונית שלהם. למרות הדמיון ביניהן, השניים הובדלו בצורה בולטת באופן שבו "הם מתנהגים... איטדורי הוא אדם מוחצן יותר בעוד יוטה מופנם יותר." בעוד יוג'י הוא קטין, בתחילת הסדרה הוא מזכיר שהוא שיחק בפצ'ינקו. אקוטאמי היה מודאג בתחילה ממידת התאמתה של סצנה זו לדמוגרפיית השונן של המאנגה, אך בסופו של דבר הותיר סצנה זו כלשונה. בסיום העונה השנייה של האנימה, קיבל יוג'י סצנה חדשה שאינה נוכחת במאנגה שבה הוא מבצע טג'ימה, טקס מחיאות ידיים קצובות יפני כסמל לחידוש הסדרה לעונה שלישית.
קונספט ויצירת הדמות > ליהוק

את דמותו של יוג'י בדיבוב היפני עבור האנימה מדבב ג'וניה אנוקי. בריאיון, סיפר אנוקי כי במהלך הקלטת הדיבוב הוא התקשה להבין את הדמות, מותך אמונה כי יוג'י הוא דמות מורכבת יותר על אף תכונותיו האופייניות לכאורה. מנגד, הוא לא התקשה לבחור את טון הקול המתאים ליוג'י, דבר שהוא דן בו עם הבמאי. אנוקי התייחס עוד לכך שיוג'י הוא נער פשוט, אך אינטליגנטי בשל האופן שבו הוא מנתח קרבות. על אף שראה בו גיבור סטנדרטי לסוגת השונן, אנוקי נהנה לדבב את הדמות, וציין כי יש לדמות רגשות נוספים שהוא צריך לחקור גם כן. בעונה השנייה, אנוקי ציין את סצנת התמוטטותו הנפשית של יוג'י כשראה את הכאוס שסוקונה חולל כסצנה חשובה לפיתוח הדמות; הוא התחיל לבכות בטעות במהלך הקלטת הסצנה הזו, הבמאי שיבח את ביצועיו של אנוקי על שהעניקו לאנימה תחושת ריאליזם אותנטית יותר.
דיבוב דמותו של יוג'י איטדורי הייתה עבודת הדיבוב הראשונה של המדבב אדם מקארתור באנימה, דבר שהוא רצה לעשות מאז שהיה ילד. על סדרת האנימה שמע מקארתור מחבר וקיבל עזרה מאחד הסוכנים שלו לעשות אודישן לתפקיד. הסצנה מתוך הפרק הראשון שכוללת את מילותיו האחרונות של סבו של יוג'י במותו נתנה לו רעיון כיצד לדבב את הדמות. מכיוון שסבו רצה שיוג'י יעזור לאחרים, מקארתור דיבב את הדמות מתוך תחושה שיוג'י הוא נער שאוהב לעזור לאנשים במצוקה. נוסף לכך, מקארתור השתמש בניסיון שלו בשיעורי פיתוח קול עבור דיבוב הסצנות הרציניות יותר.
ביוגרפיה בדיונית

יוג'י הוא נער אקסצנטרי בן 15 שחי עם סבו, וואסקה, וחבר במועדון "חקר הנסתר" בתיכון שלו. ביום מותו של סבו, ניגש ליוג'י מכשף הג'וג'וטסו מגומי פושיגורו, אשר מתחקר אותו לגבי אחת מאצבעותיו של סוקונה שהמועדון השיג באופן לא-חוקי. במהלך מתקפה של רוחות מקוללות, יוג'י בולע את האצבע והופך למארחו של סוקונה. מאסטר ג'וג'וטסו ומורה בתיכון הג'וג'וטסו, סאטורו גוג'ו, חושף בפני יוג'י שהוא עתיד לצאת להורג, אך גם כי גזר דינו עוכב באישור מיוחד על מנת שהוא יוכל לבלוע את שאר אצבעותיו של סוקונה ולפטור את העולם מנוכחותו. יוג'י עובר לתיכון ומקבל חונכות באופן אישי על ידי סאטורו, ואף מתיידד עם חבריו לשנה הראשונה, מגומי ונובארה קוגיסאקי. במהלך מאבק מול רוח מקוללת מסוג "רחם ארור" במתקן כליאה, יוג'י מת לאחר שהוא נסחט על ידי סוקונה באמצעות החזקת לבו כבן-ערובה, אך לאחר מכן מוחזר לתחייה על ידי סוקונה.
בתקופה בה הוא מת לכאורה, יוג'י ממשיך לעבוד על טכניקות הכישוף שלו והאנרגיה המקוללת האדירה שלו ומשתמש בהן למטרות מיוחדות. הוא גם פוגש את מכשף הג'וג'וטסו קנטו ננאמי. במהלך תחרות ידידותית המתקיימת בין שני הסניפים של תיכון ג'וג'וטסו בטוקיו וקיוטו, יוג'י חושף את העובדה שהוא שרד ומתיידד במהירות עם אאוי טודו, תלמיד שנה שלישית מקיוטו. לצד טודו, הוא ושאר תלמידי הג'וג'וטסו והצוות דוחים פלישה שאורגנה על ידי מאהיטו והאנאמי, רוחות מקוללות שמשתפות פעולה עם סוגורו גטו, מכשף ג'וג'וטסו המעוניין להכחיד את האנושות. בסוף הקרב, הוא וטודו מצליחים להילחם בהאנאמי מספיק זמן על מנת לאפשר לגוג'ו להביס אותו. לאחר הקרב, מועמד יוג'י לקידום כמכשף ג'וג'וטסו ונשלח למשימה שבה הוא נתקל באסו וקצ'יזו, שני אחים מסוג "רחם ארור" מיוחד המהווים הכלאות בין רוחות מקוללות לבני-אדם. הוא ונובארה הורגים אותם, אם כי יוג'י מביע חרטה לאחר שהוא מבין שיש להם גוף פיזי ושהוא שיבש את קשר האחים ההדוק שהם חלקו.
באוקטובר 2018, נשלח יוג'י לשיבויה כאשר מאהיטו והרוחות המקוללות מטילים מצור על מכשפי הג'וג'וטסו של יפן בתחנת הרכבת. במהלך הקרב, נאלץ יוג'י לחזות במותם של ננאמי ונובארה כשהם נתקלים במאהיטו, ולהילחם בצ'וסו, אחיהם הבכור של אסו וקצ'יזו. לאחר שמכשפי הג'וג'וטסו מפסידים בקרב וגטו (שלמעשה מתגלה כמכשף ג'וג'וטסו מרושע בשם קנג'אקו) משחרר אל העולם אלפי רוחות מקוללות ומכשפי ג'וג'וטסו מרושעים, צ'וסו חושף בפני יוג'י שהוא גם אחיו הבכור וכי יש לו דם של רוח מקוללת. צ'וסו מגיע להבנה הזו לאחר הקרב שלהם בתחנת שיבויה, שם הדם שנשפך משניהם מתערבב יחד. לאחר שתקרית שיבויה מסתיימת, ניצוד יוג'י על ידי מכשפי ג'וג'וטסו אחרים המאשימים אותו במתקפה על שיבויה, כולל יוטה אוקקוטסו. יוטה מזייף את מותו של יוג'י כפי שביקש גוג'ו ומצטרף אליו ואל מכשפים אחרים בהכנות למשחקי ההשמדה של קנג'אקו. לאחר מספר קרבות, גוג'ו משוחרר מממלכת הכלא בה נכלא במהלך תקרית שיבויה, ומתאחד עם תלמידיו כשהוא מתכונן להילחם בסוקונה שהשתלט על פושיגורו. לאחר מותו של גוג'ו, יוג'י והמכשפים מנסים להביס את סוקונה יחד. כמו כן, מתגלה כי קנג'אקו היא "אמו", לאחר שהשתלט על גופתה ויצר אותו, והעניקה לו את הכוח להתחרות בסוקונה. כשהם משחררים את פושיגורו משליטתו של סוקונה, המכשפים מביסים את סוקונה שבוחר במוות במקום להתמזג שוב עם יוג'י.
כוחות ויכולות

יוג'י הוא אחד התלמידים החזקים והמוכשרים בתיכון ג'וג'וטסו, ולו כוח ועמידות על-אנושיים, רפלקסים ויכולת אתלטית כללית. הוא זריז להפליא ויכול לרוץ עד 60.12 קמ"ש. בעולם הג'וג'וטסו, נחשב יוג'י גם לילד-פלא יוצא-דופן. במסגרת העלילה, מתמודד יוג'י עם מכשפים-יריבים ברמה ראשונה וקללות מיוחדות ומביס אותם בקלות, חרף העובדה שנחשף לעולם זה רק מספר חודשים קודם-לכן. בנוסף, מצליח יוג'י להכיל את נשמתו של סוקונה כמעט ללא מאמץ, למעט בתקרית שיבויה בה הוא הואכל בכוח בעשר מאצבעותיו של סוקונה בבת-אחת. בין הטכניקות המקוללות שלו יש אגרוף שבו שלזרימת האנרגיה המקוללת שלו יש אפקט מושהה נגד אויבים, מה שמבטיח פגיעה שנייה, ושימוש ב"בלאק פלאש", טכניקה מיוחדת שלוקחת 0.000001 שניות להחלה. במסגרת העלילה, השתמש יוג'י ב"בלאק פלאש" שבע עשרה פעמים בסך הכל, ושמונה פעמים ברציפות. נוסף לכך, ליוג'י היכולת להשתמש בטכניקה המקוללת של ריומן סוקונה, "המקדש", דבר שמעמיד אותו כשווה לסוקונה עצמו. יוג'י גם זכה ליכולת להפעיל מניפולציות-דם לאחר שצרך את "הרחמים הארורים" שנותרו, והצליח לפתוח דומיין פשוט בצורה מלאה על אף היותו תלמיד שנה ראשונה שעבר הכשרה בת חודש.
צמאה לך נפשי

צמאה לך נפשי הוא ניגון חסידי המבטא כמיהה וגעגוע. הניגון הוא מהידועים שבניגוני חב"ד, והוא השיר המזוהה ביותר עם הרבי מלובביץ' והבולט מבין ניגוניו. ישנו ניגון נוסף בשם זה, בסגנון יותר שמח, שאף הוא חלק מניגוני הרבי מלובביץ'.
במאה ה-21 היוו שירי הכותרת של סדרת אלבומים מוזיקליים הקרויים "צמאה".
אודות הניגון

את הניגון לימד הרבי מלובביץ' את חסידיו בשבת מברכים של חודש אייר ה'תשי"ד. הניגון מיוחס לפי מספר דעות לרבי שניאור זלמן מליאדי, האדמו"ר הראשון של חסידות חב"ד אך לא ברור האם הוא עצמו חיבר את הניגון, לכן הניגון אינו נמנה עם עשרת ניגוניו המכונים "הניגונים המכוונים". הניגון מושר בתכיפות בהתוועדויות בחצרו.
מילות הניגון הם מן התהילים, פסוק המתפרש כמבטא כמיהה רוחנית:
צָמְאָה לְךָ נַפְשִׁי, כָּמַהּ לְךָ בְשָׂרִי, בְּאֶרֶץ צִיָּה וְעָיֵף בְּלִי מָיִם: כֵּן בַּקֹּדֶשׁ חֲזִיתִיךָ לִרְאוֹת עֻזְּךָ וּכְבוֹדֶךָ.
על הניגון אמר הרבי מלובביץ', כי שלושת חלקיו הראשונים מבטאים צימאון, והרביעי געגועים. הניגון מופיע בספר הניגונים - חב"ד מספר קפ"א (181).
מלבד בחסידות חב"ד, הושר הניגון בפי רבנים וחסידויות שונות, ביניהם האדמו"ר מסאטמר, הרב ברוך מרדכי אזרחי, הרב אליעזר שלמה שיק, ראשי ישיבת פוניבז' ועוד.
עיבודים מוזיקליים

בשנת 1960 הופיע הניגון באלבום "ניגוני חב"ד" 1 של ניח"ח, ב־1996 הופיע השיר באלבום "האפ קאזאק" של אברהם פריד ובאלבום "ניגוני בית אבא" של מרדכי בן-דוד ברצועת השיר "התוועדות", ב-2011 הופיע השיר באלבומו של ברי סחרוף, "אתה נמצא כאן". ב-2013 הופיע באלבום "ניגון ומזמור" של גד אלבז. ב-2015 הופיע באלבום "צמאה 1" בביצועו של אביתר בנאי והאלבום כולו נקרא בשמו של השיר. ב-2019 יצא באלבום של יעקב שוואקי במחרוזת חב"ד.
השיר בוצע במהלך השנים על ידי חנן בן ארי, שולי רנד, יצחק מאיר הלפגוט, אוהד מושקוביץ, רונה קינן, ישראל ורדיגר, שלום למר, דניאל זמיר, יונתן רזאל, אמיר דדון, עמיר בניון ב-2016 עם ברי סחרוף, ב-2018 ללא מילים מעובד על ידי דורון טויסטר וכן ב-2020 עם תזמורת ירושלים מזרח ומערב ואחרים. ב-2023 בגרסת כיסוי של גד אלבז
צמאה השני – שיר נוסף באותו שם

ישנו ניגון נוסף בשם זהה (פריט Q65342955 בוויקינתונים), שגם אותו לימד הרבי מלובביץ', רובו מילים שונות, באוקראינית. הניגון מופיע בספר הניגונים - חב"ד מספר ק"א (101) וכן מספר קצ"ו (196).
מילות השיר: ”צָמְאָה לְךָ נַפְשִׁי, כָּמַהּ לְךָ בְשָׂרִי, עֵיי טִי דוּרין מַארקוֹ, שטָֹא טִי יֶעדִיש נַאַ יֶרמַרקוֹ, ניֵע קופְּלַאיֵיֶש, ניֵע פּרוֹדַאיֶיש, טָאלקַא רוֹבִּישׁ סוַואַרקָו” (חלק הראשוני: ספר תהלים, פרק ס"ג, פסוק ב'; חלקו העיקרי בשפה האוקראינית שתרגומו: "צמאה לך נפשי כמה לך בשרי, היי אתה מרקו [=שם אדם] השוטה, מדוע באת לשוק ללא תכלית, לא קנית ולא מכרת - רק חוללת מהומות"), ועניינו הוא פניה ליצר הרע בתביעה: 'מדוע ירדת לעולם הזה (המכונה 'יריד'), אם אתה סתם עושה כאן בלאגן?'...
הניגון מושר גם בחצרות חסידיות שונות כגון ויזניץ, תולדות אהרן, סאטמר, צאנז, סאסוב ונדבורנה. הופיע באלבום "ניגוני חב"ד 1" של ניח"ח בתחילת שנות ה-60 של המאה ה-20, ב־1998 הופיע השיר באלבום ניגון הבעש"ט של אברהם פריד, ב־2015 באלבום "צמאה 1" בביצוע ברי סחרוף והתזמורת העממית ועוד.
כגרסת כיסוי הופיע בשנת 2014 באלבום 'אהבה רבה' של ברי סחרוף והתזמורת העממית
בוצע גם על ידי ליפא שמלצר, שולי רנד עם אביתר בנאי וחיליק פרנק, התזמורת העממית ועוד.
ראו גם

ניגוני הרבי מחב"ד